Pues ta mui claro Daniel, que lo que dicíes nel post d'enantes ye una barbaridá. Que por camudar un lletreru nun conceyu, o un topónimu, o si m'apures el nome mesmu del conceyu, nun s'avanza lo que dices. Y que falar de la pergrande importancia de los avances toponímicos ye afalagar el trabayu de la Oficina de Política Llingüística, lo que me paez perbien. Pero nun ye verdá. Porque esi avance toponímicu nun val un res si lu comparamos col destrozu de la presencia l'asturianu na RTPA (la tele vamos) onde puntuó l'inglés y el francés nes prebes de redacción en llugar del asturianu. Esa ye la realidá y esos son los avances (ye mui simpático lo que dicen los constructores güei na so revista Ático sobre'l dañu que-y fae la competencia gallega y llionesa al sector n'Asturies: piden que se de preferencia a les empreses asturianes, los mesmos que dicen que pidir l'asturianu pal que fala nuna ventaniella o na tele ye inconstitucional… hai que tocase los…). Y si queremos engañanos… coyonudo. Pero engañar a los demás ¡non!  Al final, la xestión de los pergrandes avances de la toponimia me la paso yo por… Si avanzar en toponimia ye a costa de dir p'atrás nos medios de comunicación, más valdría que la toponimia fora pa siempre en castellán. Lo que pasa ye que los grandes avances en toponimia (si ye un avance qu'a Cotorraso se-y llame nos cartelos Cotorraso/Cuturrasu, que venga Dios y lo vea) son un pantalla de fumu de les gordes. Y yo nun pueo aceptala.  Siéntolo enforma, porque les guerres gánense nes grandes batalles (la Tele) y non nes escaramuces (la toponimia). Eso ye lo que quiero dicir, Daniel con tol cariñu del mundu y la comprensión pala xente que trabaya pol asturianu, pero con tola fondura que la educación me permite, porque se ta morriendo una de les coses que más quiero nesta vida y que nun ye de carne y güesu (de carne y güesu hai otres a les que quiero muncho más).  Salu2